CELEX: 62007CA0158
Language: lt
Date: 2008-11-18 00:00:00
Title: Byla C-158/07 2008 m. lapkričio 18 d. Teisingumo Teismo (didžioji kolegija) sprendimas byloje ( Centrale Raad van Beroep (Nyderlandai) prašymas priimti prejudicinį sprendimą) Jacqueline Förster prieš Hoofddirectie van de Informatie Beheer Groep (Laisvas asmenų judėjimas — Studentas, valstybės narės pilietis, atvykęs mokytis į kitą valstybę narę — Išlaikymo pašalpa studentams — Sąjungos pilietybė — EB 12 straipsnis — Teisinis saugumas)

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/4
            
         2008 m. lapkričio 18 d. Teisingumo Teismo (didžioji kolegija) sprendimas byloje (Centrale Raad van Beroep (Nyderlandai) prašymas priimti prejudicinį sprendimą) Jacqueline Förster prieš Hoofddirectie van de Informatie Beheer Groep
   
   (Byla C-158/07) (1)
   
   (Laisvas asmenų judėjimas - Studentas, valstybės narės pilietis, atvykęs mokytis į kitą valstybę narę - Išlaikymo pašalpa studentams - Sąjungos pilietybė - EB 12 straipsnis - Teisinis saugumas)
   (2009/C 6/06)
   Proceso kalba: olandų
   Prašymą priimti prejudicinį sprendimą pateikęs teismas
   Centrale Raad van Beroep
   Šalys pagrindinėje byloje
   
      Ieškovė: Jacqueline Förster
   Atsakovė: Hoofddirectie van de Informatie Beheer Groep
   Dalykas
   Prašymas priimti prejudicinį sprendimą — Centrale Raad van Beroep — EB 12 straipsnio, 1970 m. birželio 29 d. Komisijos reglamento (EEB) Nr. 1251/70 dėl darbuotojų, pagal darbo sutartį dirbusių valstybėje narėje, teisės pasilikti tos valstybės teritorijoje (OL L 142, p. 24) 7 straipsnio ir 1993 m. spalio 29 d. Tarybos direktyvos 93/96/EEB dėl studentų teisės apsigyventi (OL L 31, p. 59) 3 straipsnio aiškinimas — Studentas, valstybės narės pilietis, kuris atvyko į kitą valstybę narę mokytis ir tuo pačiu dirbo apmokamą darbą šioje valstybėje narėje, bet nutraukė šią profesinę veiklą tam tikru laikotarpiu
   Rezoliucinė dalis
   
               1.
            
            
               Tokioje, kaip antai ieškovės pagrindinėje byloje, situacijoje esantis studentas, siekdamas išlaikymo pašalpos, negali remtis 1970 m. birželio 29 d. Komisijos reglamento (EEB) Nr. 1251/70 dėl darbuotojų, pagal darbo sutartį dirbusių valstybėje narėje, teisės pasilikti tos valstybės teritorijoje 7 straipsniu.
            
         
               2.
            
            
               Studentas, valstybės narės pilietis, atvykęs mokytis į kitą valstybę narę, siekdamas išlaikymo pašalpos, gali remtis EB 12 straipsnio pirmąja pastraipa, jei jis priimančiojoje valstybėje narėje gyveno tam tikrą laikotarpį. EB 12 straipsnio pirmoji pastraipa neprieštarauja, kad kitų valstybių narių piliečių atžvilgiu būtų taikoma išankstinė gyvenimo ne trumpiau nei penkerius metus sąlyga.
            
         
               3.
            
            
               Pagrindinėje byloje nagrinėjamomis aplinkybėmis Bendrijos teisė, visų pirma teisinio saugumo principas, nedraudžia taikyti gyvenimo sąlygos, pagal kurią iš kitų valstybių narių atvykusių studentų teisė gauti išlaikymo pašalpą priklauso nuo iki numatant šią sąlygą jų išgyventų laikotarpių.
            
         
      (1)  OL C 117, 2007 5 26.